Taygeté

Taygeté alebo Taygeta alebo  Taygete (starogr.  Ταϋγέτη – Taygeté, ) je v gréckej mytológii dcéra Titana Atlanta Apollodoros, Bibliotheca, 3,10,1.  a Pléiony, dcéry Titana Ókeana.

Taygeté bola jednou zo siedmich sestier Plejád. Jej sestrami boli Maia, Élektra, Asteropé, Meropé, Alkyoné a Kelaino.Ovidius, Fasti, 4,165.  Taygeté bola taká krásna, že sa o ňu uchádzal najvyšší boh Zeus. Taygeté sa mu ale nechcela oddať a pred jeho naliehaním ju chcela zachrániť bohyňa Artemis tak, že ju premenila na fenu. Ani to však Dia neodradilo a Taygety sa aj tak zmocnil. Taygeté mu potom porodila syna LakedaimónaHyginus, Astronomica 2,21. a obesila sa na vrchole hory Amyklaios, ktorú neskôr pomenovali po nej.Pausanias, Periégésis tés Hellados, 3,1,2. 

Lakedaimón sa neskôr stal kráľom a svoje kráľovstvo pomenoval po sebe Lakedaimón a založil v ňom hlavné mesto, ktorému dal meno svojej manželky Sparta.Apollodoros, Bibliotheca, 3,10,3.

Podľa inej verzie si Taygeté ako aj jej sestry vzali život, potom keď sa ich sestry Hyády zo žiaľu nad smrťou svojho brata Hyanta usúžili až k smrti a najvyšší boh Zeus ich následne vzal na nebo a premenil na hviezdy Plejády, ktoré na nebi žiaria dodnes.

 Referencie a bibliografia 

Kategória:Postavy gréckej mytológie